Ingrid Jacquemod

Ingrid Jacquemod (født 1978) er en fransk tidligere alpinist.

Ingrid Jacquemod debuterte i verdenscupen i november 1996 i Park City. Hennes eneste verdenscupseier kom 7. januar 2005, da hun vant utforrennet i Santa Caterina.

I 1997 tok Jacquemod sølv i junior-VM i storslalåm i Schladming. Året deretter gjentok hun bedriften under junior-VM i Chamonix, der hun også tok gull i kombinasjonen og bronsemedalje i utfor.

Under VM 2005 i Bormio deltok hun i den nyopprettede lagkonkurransen sammen med Pierrick Bourgeat, Carole Montillet, Christel Pascal, Laure Pequegnot og Jean-Pierre Vidal. Det franske laget sikret seg bronsemedaljen i denne øvelsen. 

Jacquemod deltok for Frankrike i vinter-OL 2010 og oppnådde en tiendeplass i super-G som beste resultat.

 Pallplasseringer i verdenscupen 
Dato  Sted  Disiplin  Plassering 12. mars 2003   Lillehammer  Utfor  2 7. januar 2005  Santa Caterina  Utfor  1 10. mars 2005   Lenzerheide  Utfor  2 6. desember 2009   Lake Louise  Super-G  3 9. januar 2010   Haus im Ennstal  Utfor  3 30. januar 2010   St. Moritz  Utfor  2

 Eksterne lenker 

 Ingrid Jacquemods hjemmeside 

Kategori:Franske alpinister
Kategori:Juniorverdensmestre i alpint
Kategori:Deltakere for Frankrike under Vinter-OL 2010
Kategori:Alpinister under Vinter-OL 2010
Kategori:Personer fra Bourg-Saint-Maurice
Kategori:Deltakere under VM i alpint 2005